初時以為三點呢段時間應該無乜人食，但估唔到已經有四枱人排緊隊，好彩等咗半個鐘左右就到我地，唔算太耐～雖然呢間冰屋嘅面積唔大，而且仲有少少逼，不過成個裝潢都幾和諧，以主造嘅傢俬為主，有啲似身處日本嘅感覺。來自北海道嘅刨冰，雖然唔會真係食到北海道嘅味道，但每一啖都凍到好似令人身處冰天雪地嘅北海道一樣。 刨冰味道清新，質感綿滑，抹茶入口回甘，加上粒粒嘅蜜味紅豆，甘甜冰凍，最後再混合埋醇厚嘅北海道牛乳雪糕，一齊擺落口，各種唔同質感嘅甜味同冰凍，一次過衝向味蕾，令人好想食完再食～